Petri Moyse

Petri Moyse duudu 1952-ci yılın Orak ayın 22-dä, Komrat kasabasında. Başardı Kişinevun İncäzanaat institutunu. Çok yıllar kultura uurunda işledi:  metodist, Komrat “Energetik” kultura Evin direktoru, Komrat rayonun kultura hem filarmoniya başı. İlk gagauzça pyesada “Bucaktan yalın” baş rolü (Andrey GALAŢAN) oynadı (1974). Komrat radiosunda ilk gagauzça kolverimneri hazırladı (1988-1989). Şindi da Petri MOYSE Gagauziya radiosunda poeziya programaları götürer.
Peet yazêr hem gagauzça hem rusça. İlk peetini 1969-cu yılda yazdı. Pek derin hem duygulu poêziyası var. Onun peetlerin çoyu türkü oldular. 
2006-cı yılda tipardan çıktı Petri MOYSEnin çift dilli peet kiyadı “Canımın izleri...” («Следы души моей…»).